recursal/SuperWikiNEXT-32B huggingface dataset:
Η **Άννα**, γερμ.: Anna von Württemberg, πολων.: Anna Wirtemberska (12 Ιουνίου 1561, Στουτγκάρδη - 7 Ιουλίου 1616, Χόινουφ) από τον Οίκο της Βυρτεμβέργης, ήταν κόρη του δούκα της Βυρτεμβέργης και με τους γάμους της έγινε πρώτα δούκισσα της Ολάβα-Βόλουφ και μετά δούκισσα της Λεγκνίτσα.

Βιογραφία
---------

Ήταν η έβδομη κόρη του Χριστοφόρου δούκα της Βυρτεμβέργης και της Άννας-Μαρίας των Χόεντσολερν, κόρης του Γεωργίου μαγράβου του Βρανδεμβούργου-Άνσμπαχ.

Στο Μπζεγκ στις 16 Σεπτεμβρίου 1582 η Άννα παντρεύτηκε τον Ιωάννη-Γεώργιο, δεύτερο γιο του Γεωργίου Β΄ του *Ευσεβούς*, δούκα του Μπζεγκ. Το ζεύγος είχε παιδιά τον Γεώργιο-Χριστόφορο και τη Βαρβάρα, αλλά και τα δύο απεβίωσαν λίγο μετά τη γέννηση.

Ο Γεώργιος Β΄ απεβίωσε στις 7 Μαΐου 1586 και οι δύο γιοι του κληρονόμησαν μόνο την Oλάβα-Βόλουφ ως συγκυβερνήτες, επειδή αυτός άφησε το Μπζεγκ στη χήρα του Bαρβάρα ως *ιδιοκτησία της χήρας* (πολων.: οprawa wdowia). Η Άννα και ο σύζυγός της εγκατέστησαν την κατοικία τους στην Ολάβα. Ο Ιωάννης-Γεώργιος απεβίωσε εκεί έξι χρόνια αργότερα, στις 6 Ιουλίου 1592.

Με τη διαθήκη τού συζύγου της, η χήρα Άννα έλαβε το δουκάτο της Ολάβα ως ιδιοκτησία της, με πλήρη κυριαρχία μέχρι το τέλος της. Ωστόσο δύο χρόνια αργότερα, στις 24 Οκτωβρίου 1594, η Άννα παντρεύτηκε τον δύο φορές χήρο Φρειδερίκο Δ΄ δούκα της Λεγκνίτσα. Σύμφωνα με τους όρους της *ιδιοκτησίας της χήρας*, η δικαιούχος έχανε τα εδάφη της εάν ξαναπαντρευόταν ή γινόταν μοναχή. Έτσι από την Άννα αφαιρέθηκε η διακυβέρνηση επί της Oλάβα, η οποία περιήλθε στον Ιωακείμ-Φειδερίκο, αδελφό του πρώτου συζύγου της.

Ο Φρειδερίκος Δ΄ απεβίωσε στις 27 Μαρτίου 1596, μετά από μόνο 17 μήνες γάμου, χωρίς παιδιά. Η Άννα, χήρα για δεύτερη φορά, αποσύρθηκε στο Χόινουφ, όπου απεβίωσε 20 έτη αργότερα.

Οικογένεια
----------

Παντρεύτηκε πρώτα το 1582 τον Ιωάννη-Γεώργιο των Πιαστ-Σιλεσίας δούκα της Ολάβα-Βόλουφ και είχε τέκνα:

* Γεώργιος-Χριστόφορος, Βαρβάρα, απεβ. νήπια.

Ο Ιωάννης-Γεώργιος απεβίωσε το 1592 και έπειτα η Άννα έκανε δεύτερο γάμο, το 1594, με τον Φρειδερίκο Δ΄ των Πιαστ-Σιλεσίας δούκα της Λεγκνίτσα. Δεν απέκτησαν απογόνους.

Βιβλιογραφικές αναφορές
-----------------------

* Marek, Miroslav. «Complete Genealogy of the House of Württemberg». Genealogy.EU.  [ αυτο-δημοσιευμένη πηγή ]
* Γυναικολογική βάση δεδομένων από τον Herbert Stoyan

Παραπομπές σε πηγές
-------------------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 47606681
* ISNI: 0000 0000 2316 4631
* GND: 121002640

 |

 |
Η **Kendall Square Research** (KSR) ήταν μια επιχείρηση υπερυπολογιστών με κεντρικά γραφεία το 1986 στην πλατεία Κένταλλ στο Καίμπριτζ της Μασσαχουσέτης, κοντά στο Ίδρυμα Τεχνολογίας της Μασαχουσέτης, το MIT.
Ιδρύθηκε από τον Henry Burkhardt ΙΙΙ, πρώην ιδρυτικό μέλος της Data General και της Encore Computer και αρχιτέκτονας του PDP-8, και από το Steve Frank.

Η KSR παρήγαγε δύο πρότυπα ενός υπερυπολογιστή, τον KSR1 και τον KSR2.

Τεχνολογία
----------

Οι υπολογιστές της KSR είχαν για λειτουργικό μια ειδικά προσαρμοσμένη έκδοση του OSF/1, μια παραλλαγή του Unix.
Βασικό αρχιτεκτονικό γνώρισμά τους ήταν η κοινή μνήμη που είχε πραγματοποιηθεί ως μνήμη κρύπτης (COMA).
Το σύστημα μνήμης κρύπτης επέτρεπε την αντιγραφή ή και μεταγραφή, δηλαδή μετακίνηση των δεδομένων όπως ακριβώς χρειάζονταν για πρόσβαση από τους επεξεργαστές.
Οι επεξεργαστές ήταν αραδιασμένοι σε σχήμα δακτυλίων, ενώ το λειτουργικό σύστημα επέτρεπε την διαδικασία μεταγραφής, δηλαδή μετακόμισης των διεργασιών.
Οι επεξεργαστές του KSR-1 ήταν εξειδικευμένοι επεξεργαστές τύπου RISC εξηντατεσσάρων bit στην ταχύτυτα των 20 MHz, ενώ ήταν ικανοί να προσφέρουν μέγιστη παραγωγή των 20 MIPS και 40 MFLOPS.
Το ολικό σύστημα ήταν εξοπλισμένο από 8 μέχρι 1088 αυτών των επεξεργαστών. Ο επεξεργαστής KSR-2 ήταν όμοιος με τον ΚSR-1, απλά ήταν εξοπλισμένος με επεξεργαστές διπλάσιας ταχύτητας, δηλαδή 40 MHz.

Η εξέλιξη της ιστορίας
----------------------

Λόγω της ταχείας επέκτασης της, η εταιρεία μετακόμισε προς το τέλος της δεκαετίας του 1980 στο Waltham της Μασαχουσέτης.
Το πρώτο σύστημα KSR1 εγκαταστάθηκε το 1991 και οι πωλήσεις του KSR1 πήγαιναν καλά, αλλά κατά την διάρκεια της εξέλιξης του συστήματος KSR2, η επιχείρηση έπεσε έξω εξαιτίας από παρατυπίες λογιστικής. Η εταιρία έκλεισε το 1993.

Ταξινόμηση
----------

Ανταγωνιστές της KSR ήταν οι Thinking Machines και Meiko, καθώς και οι κλασσικές εταιρείες των υπολογιστών, η IBM, Intel και Sun Microsystems.
Ο **Έλιμαρ** (δανικά: *Elimar*, 23 Ιανουαρίου 1844 - 17 Οκτωβρίου 1895) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας του Ολδεμβούργου και αδελφός της Αμαλίας, Βασίλισσας της Ελλάδας.

Βιογραφία
---------

Ο *Αντώνιος Γκύντερ Φρειδερίκος Έλιμαρ* γεννήθηκε στο Ολδεμβούργο και ήταν ο δευτερότοκος γιος του Αυγούστου του Ολδεμβούργου και της Καικιλίας του Χόλσταϊν-Γκόττορπ, κόρης του Γουσταύου Δ΄ Αδόλφου της Σουηδίας. Είχε δύο ετεροθαλή αδέλφια: από τον πρώτο γάμο του πατέρα του την Αμαλία, σύζυγο του Όθωνα της Ελλάδας, και από τη δεύτερη σύζυγο του πατέρα του τον Πέτρο Β΄ του Ολδεμβούργου. Η Καικιλία ήταν η τρίτη σύζυγος του Αυγούστου και είχαν κάνει άλλους δύο γιούς, τον Αλέξανδρο και τον Αύγουστο, που όμως απεβίωσαν νωρίς.

Ήταν ευχάριστος και έκανε ό,τι μπορούσε για να ευχαριστήσει τον ανήσυχο πατέρα του, ο οποίος είχε αποφασίσει να προσέχει τον γιο, που του απέμεινε από τον τρίτο του γάμο. Ήταν υπομονετικός και ήθελε να μορφωθεί καλά. Πήγαινε σε δημόσιες ακαδημίες και έκανε τον πατέρα του να ενδιαφερθεί. Ακόμη και όταν ο Αύγουστος απεβίωσε το 1853, ο Έλιμαρ συνέχισε να παρακολουθεί στις δημόσιες ακαδημίες.

Με τη σύζυγό του διέμεναν στο Κάστρο Μπρότζανυ της Σλοβακίας, όπου τώρα στεγάζεται το Μουσείο Πούσκιν.

Οικογένεια
----------

Νυμφεύτηκε μοργανατικά τη βαρόνη Ναταλία Φόγκελ του Φρίζενχοφ, ανιψιά του Ρώσου ποιητή Αλεξάντρ Πούσκιν και εξαδέλφη της Νατάλια Αλεξαντρόβνα Πούσκινα, συζύγου του Νικολάου Γουλιέλμου του Νάσσαου. Είχε τέκνα:

* Αλεξανδρινή Γουσταύα Φρειδερίκη (1877 - 1901), Κόμισσα του Βέλσμπουργκ.
* Γουσταύος Γρηγόριος Αλέξανδρος (1878 - 1927), Κόμης του Βέλσμπουργκ, νυμφεύτηκε τη Λουίζε, Κόμισσα του Χαν.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p11045.htm#i110444.
2. 1 2 3 4  *Τσεχική Εθνική Βάση Δεδομένων Καθιερωμένων Όρων*. jx20070529017. Ανακτήθηκε στις 30  Αυγούστου 2020.
3. ↑  p11045.htm#i110444. Ανακτήθηκε στις 7  Αυγούστου 2020.
4. 1 2 3 4  Darryl Roger Lundy: (Αγγλικά) *The Peerage*.
5. ↑  The Peerage.com
6. ↑  «Genealogy of the Grand-Ducal Family of Baden». Αρχειοθετήθηκε από το πρωτότυπο στις 28 Οκτωβρίου 2009. Ανακτήθηκε στις 27 Ιουλίου 2009.
7. ↑  Oldenburg

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 64430954
* ISNI: 0000 0000 5528 9543
* GND: 103886230
* NKC: jx20070529017

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Duke Elimar of Oldenburg  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Με τον όρο **σοφιστές** εννοούνται οι εκπρόσωποι της Σοφιστικής κίνησης στην αρχαιότητα, δηλαδή οι επ’ αμοιβή διδάσκαλοι της ρητορικής, της εριστικής και της πολιτικής τέχνης, καθώς επίσης της φιλοσοφίας, της λογικής και των επιστημών. Οι πρώτοι που κατηύθυναν τη φιλοσοφία στον ανθρωποκεντρισμό και στη γνωσιολογία, εκφράζοντας με αυτόν τον τρόπο τη δυνατότητα του ανθρώπου να γνωρίσει τον υλικό κόσμο μέσω της σύγκρισης, της παρατήρησης και της επαγωγής, απαλλαγμένο από την επέμβαση υπερφυσικών παραγόντων.

Έδωσαν ιδιαίτερη σημασία στη μελέτη του κόσμου βάσει των αισθήσεων, δίνοντας έμφαση στη διαδικασία του «σκεπτικισμού», διαμορφώνοντας παράλληλα την άποψη ότι η γνώση, η αλήθεια και οι αξίες είναι έννοιες σχετικές. Σύμφωνα με την μαρτυρία του Πλάτωνα και του Αριστοτέλη επιδόθηκαν προοδευτικά στη διατύπωση σοφισμάτων, μέσω των οποίων υποστήριζαν παράδοξες απόψεις, παραβιάζοντας συγκαλυμμένα τους νόμους της λογικής. Ιδιαίτερη ανταπόκριση βρήκε η Σοφιστική ανάμεσα στους οπαδούς της εριστικής τέχνης, μέλη της Μεγαρικής σχολής.

Σημαντικοί σοφιστές
-------------------

Οι πλέον περίφημοι σοφιστές της αρχαιότητας ήταν οι:

* Αντιφών ο ρήτωρ
* Γοργίας
* Θρασύμαχος
* Ιππίας
* Καλλικλής
* Κρατύλος
* Λυκόφρων
* Πρόδικος
* Πρωταγόρας
* Αλκιδάμας
* Κριτίας

Παραπομπές
----------

1. ↑  Αλατζόγλου-Θέμελη, Γραμματική, «Γνωσιολογικές απόψεις των Σοφιστών». Φιλοσοφία 10-11 (1980-81), 241-262.
2. ↑  Πελεγρίνης Θ. 2004, *Λεξικό της Φιλοσοφίας*, Ελληνικά Γράμματα, Αθήνα, 524, λήμμα Σοφιστική κίνηση.
3. ↑  Πανέρης, Ιωάννης, «Ο σοφιστής Αντιφών ως πρώτος θεωρητικός της κατάργησης των φυλετικών διακρίσεων». Ηπειρωτική Εστία 30 (1981), 47-57

Βιβλιογραφία
------------

* *Αλατζόγλου-Θέμελη, Γραμματική: «Γνωσιολογικές απόψεις των Σοφιστών». Φιλοσοφία 10-11 (1980-81), 241-262.*
* *Τσεκουράκης, Δαμιανός: «Η στάση των σοφιστών απέναντι στο λεγόμενο ‘δίκαιο του ισχυρότερου’». Επιστημονική επετηρίδα της Φιλοσοφικής Σχολής του Αριστοτελείου Πανεπιστημίου Θεσσαλονίκης 22 (1984), 637-685*
* *Παπανοῦτσος, Εὐάγγελος Π. «Σοφιστὲς καὶ Σωκράτης. Τὸ ἠθικὸ πρόβλημα στὴν ἀρχαία ἑλληνικὴ φιλοσοφία» , Νέα Ἑστία, 33, 383 (1943), σσ. 585-589*
* *Classen, Carl Joachim, «Σοφιστικὴ καὶ σοφιστὲς στὸν Ἀριστοτέλη » , Παλίμψηστον, 9-10 (1989-1990), σσ. 69-92*
* *Guthrie, William Keith Chambers, Οἱ σοφιστές, μτφρ. Τσεκουράκης Δαμιανός, Ἀθήνα, Μορφωτικὸ Ἵδρυμα Ἐθνικῆς Τραπέζης, 1991*
* *Kerferd, G. B. Ἡ Σοφιστικὴ Κίνηση, Ἀθήνα, Καρδαμίτσα, 1996*
Το **Κόπα Μερκονόρτε** (ισπανικά: *Copa Merconorte*) ήταν βραχύβια ποδοσφαιρική διοργάνωση η οποία διεξήχθη από το 1998 ως το 2001. Δημιουργήθηκε, όταν η Συνομοσπονδία ποδοσφαίρου της Ν. Αμερικής αποφάσισε, για οικονομικούς λόγους, να σταματήσει τη διεξαγωγή του Κόπα ΚΟΝΜΕΜΠΟΛ και να το αντικαταστήσει με το Κόπα Μερκοσούρ στο οποίο μετείχαν μόνο δημοφιλείς ομάδες από τις χώρες του νότου: Βραζιλία, Αργεντινή, Ουρουγουάη, Παραγουάη και Χιλή.

Τότε οι πέντε χώρες του βόρειου τμήματος της Ν. Αμερικής: Βενεζουέλα, Κολομβία, Περού, Βολιβία και Ισημερινὀς αποφάσισαν να δημιουργήσουν το δικό τους κύπελλο, το «Κόπα Merconorte». Στη διοργάνωση κάλεσαν να μετέχουν και ομάδες από το Μεξικό, την Κόστα Ρίκα και τις ΗΠΑ. Το Κόπα Merconorte διεξήχθη μόνο τέσσερις σαιζόν, από το 1998 ως το 2001. Στη συνέχεια αντικαταστάθηκε από το Κόπα Σουδαμερικάνα.

Η πρώτη φάση της διοργάνωσης γινόταν σε ομίλους. Στη συνέχεια όσες ομάδες προκρίνονταν αγωνίζονταν με το σύστημα των διπλών αγώνων νοκ-άουτ ως τον τελικό.

Τελικοί
-------

| Έτος | Νικητής | Φιναλίστ | Σκορ |
| --- | --- | --- | --- |
| 1998 |  **Ατλέτικο Νασιονάλ** |  Ντεπορτίβο Κάλι | 3-1, 1-1 |
| 1999 |  **Αμέρικα Κάλι** |  Ιντεπεντιέντε Σάντα Φε | 1-2, 1-0 (5-3 πέν.) |
| 2000 |  **Ατλέτικο Νασιονάλ** |  Μιγιονάριος | 0-0, 2-1 |
| 2001 |  **Μιγιονάριος** | Ισημερινός Εμελέκ | 1-1, 1-1 (3-1 πέν.) |
|

Τίτλοι ανά σύλλογο
------------------

Και τα τέσσερα κύπελλα κατέκτησαν τρεις ομάδες της Κολομβίας με πιο επιτυχημένη την Ατλέτικο Νασιονάλ που πήρε δύο τίτλους. 

| Σύλλογος | Τίτλοι | Φιναλίστ |
| --- | --- | --- |
|  **Ατλέτικο Νασιονάλ** | 2 | - |
|  **Μιγιονάριος** | 1 | 1 |
|  **Αμέρικα Κάλι** | 1 | - |
| Ισημερινός Εμελέκ | - | 1 |
|  Ιντεπεντιέντε Σάντα Φε | - | 1 |
|  Ντεπορτίβο Κάλι | - | 1 |
|

Τίτλοι ανά χώρα
---------------

Και τα τέσσερα κύπελλα κατέκτησαν ομάδες της Κολομβίας αλλά και οι τρεις από τις τέσσερις φιναλίστ ήταν από την Κολομβία.

| Χώρα | Τίτλοι | Φιναλίστ |
| --- | --- | --- |
| Κολομβία ! Κολομβία | 4 | 3 |
| Ισημερινός ! Ισημερινός | - | 1 |
|

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  gazzetta.gr Natural born winner! (videos)
2. ↑  pamesports.gr Αρχειοθετήθηκε 2014-04-05 στο Wayback Machine. Κυνηγώντας και μεγάλες αποδόσεις…
***Ο Παναγιώτης Χρυσάφης ο νέος, έζησε περί το 1600 μ.Χ. Γεννήθηκε στην Κωνσταντινούπολη. Υπήρξε Πρωτοψάλτης της Μεγάλης του Χριστού Εκκλησίας, μελοποιός φημισμένος και θεωρητικός της Εκκλησιαστικής Μουσικής. Στα έργα του συγκαταλέγονται το Παλαιόν ή Αργόν Αναστασιματάριον, στο οποίο περιλαμβάνονται και μελοποιήσεις του των Εωθινών του υπο του Λέοντος ΣΤ' του Σοφού ποιηθέντα εωθινά δοξαστικα, υπο Ιωάννου του Γλυκέως Πρωτοψάλτου μελοποιηθέντα. διαφόρους καλοφωνικούς ειρμους, αργα μαθηματα, αλληλουιαρια, πασαπνοαρια, κεκραγαρια, χερουβικα οπως επισης και το περιφημο αργο χερουβικο του ηχου α σπαζοντας την παραδοση που θελει να συνθετονται Χερουβικα εις το χρωματικον γενος (β και πλ.β ηχος) μετα τον Ιωαννην τον Κουκουζελην και τον Κορωνην (κατα πασα πιθανοτητα τον Ξενο Κορώνη που συνεθεσε και το κρατηματούχον δυναμις του τρισαγιου εις ηχον β εκ του δι), κ.α. Σώζεται σε ατελή μορφή, το θεωρητικό του πόνημα "Ερμηνεία περί του τί εστι φθορά και διατί τίθεται, και εις ποίον καταλήγει μία εκάστη των φθορών", το οποίο βρήκε ο Αθανάσιος Παπαδόπουλος - Κεραμεύς (19ος αι.) σε βιβλιοθήκη της Λέσβου. Επισης εσφαλμένα λεγεται ως Μανουηλ Χρυσαφης ο Νεος. Καθως λοιπον, ο Μανουηλ Χρυσαφης ο Παλαιος εζησε σε βυζαντινο και μεταβυζαντινο καιρο (ητο πρωτοψαλτης κατα αλλους λαμπαδαριος του Ιερου Ναου της Αγιας Σοφιας Κωνσταντινουπολεως επι Κωνσταντίνου του Παλαιολόγου ητοι περ.1450-1453 περιπου). Ετσι λοιπον ο ΠΑΝΑΓΙΏΤΗΣ ΧΡΥΣΑΦΗΣ Ο ΝΕΟΣ, αφησε το λιθαρακι του ατη συντηρηση της Βυζαντινης Εκκλησιαστικης Μουσικης στα χρονια του Παλαιου,Αργού Στιχηραρίου. Ην δε σπουδαιος εις την περιοδον ταυτην. Αξιος μουσουργος και μελοποιος, οπως επισης και καλλιφωνος.***

Πηγές
-----

* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
* Παπαδόπουλος Ι. Γεώργιος, *Συμβολαί εις την Ιστορίαν της παρ' ημίν Εκκλησιαστικής Μουσικής,* τυπογραφείον και βιβλιοπωλείον Κουσουλίνου & Αθανασιάδου, Αθήναι, 1890.
Ο **Ντέιβιντ Ντέρεκ Σικούα** (**David Derek Sikua**) είναι πολιτικός από τα νησιά του Σολομώντα, Πρωθυπουργός από τις 20 Δεκεμβρίου του 2007 ως τις 25 Αυγούστου του 2010.

Βιογραφία
---------

Γεννήθηκε στις 10 Σεπτεμβρίου του 1959. Κατάγεται από το χωριό Νγκαλιταβέθι (Ngalitavethi) στην επαρχία Γκουανταλκανάλ. Υπηρέτησε ως υφυπουργός Παιδείας και Ανάπτυξης από τον Απρίλιο του 1993 ως το Φεβρουάριο του 1994 και στη συνέχεια ως γραμματέας στο ίδιο υπουργείο μέχρι το 1997.
Ανέλαβε και θέση γραμματέα επίσης σε πολλά άλλα υπουργεία.

Τον Απρίλιο του 2006 εξελέγη βουλευτής σε εκλογική περιφέρεια στο Γκουανταλκανάλ και ανέλαβε Υπουργός Παιδείας και Ανάπτυξης των Ανθρώπινων Πόρων επί πρωθυπουργίας του Μανάσε Σογκαβάρε στις 4 Μαΐου του 2006. Το Νοέμβριο του 2007 έγινε μέλος της Αντιπολίτευσης. Έπειτα από την ήττα του Σογκαβάρε σε πρόταση δυσπιστίας κατά της κυβέρνησης που υπέβαλε ο ίδιος ο Σικούα στις 13 Δεκεμβρίου 2007 ο Σικούα ήταν ο υποψήφιος από την Αντιπολίτευση για να τον αντικαταστήσει. Εξελέγη Πρωθυπουργός από το Κοινοβούλιο στις 20 Δεκεμβρίου 2007, λαμβάνοντας 32 ψήφους έναντι 15 για τον υποψήφιο της κυβέρνησης, Πάτεσον Ότι. Ορκίστηκε Πρωθυπουργός την ίδια ημέρα και το υπουργικό του συμβούλιο ορκίστηκε στις 21 Δεκεμβρίου και στις 22 Δεκεμβρίου.

Έπειτα από τη διεξαγωγή των γενικών εκλογών τον Αύγουστο του 2010, ο Σικούα αποχώρησε από την πρωθυπουργία και τον διαδέχθηκε στο αξίωμα ο Ντάνι Φίλιπ.

Παραπομπές
----------

1. ↑  Ντέρεκ Σικούα: «The decentralisation of education in a developing country: the case of community high schools in Solomon Islands». (Αγγλικά) *The decentralisation of education in a developing country: the case of community high schools in Solomon Islands*. Waikato Research Commons. Χάμιλτον. 2002.
2. ↑  www.parliament.gov.sb/index.php?q=node%2F833. Ανακτήθηκε στις 22  Νοεμβρίου 2018.
3. ↑  www.parliament.gov.sb/index.php?q=node%2F502. Ανακτήθηκε στις 23  Νοεμβρίου 2018.
4. 1 2 3  βιογραφικό σημείωμα του πολιτικού στην ιστοσελίδα του Κοινοβουλίου.
5. 1 2  "Solomon Islands elects new leader", BBC News, 20 Δεκεμβρίου 2007.
6. ↑  Nina Tuhaika, "New Prime Minister for Solomon Islands", *Solomon Times*, 20 Δεκεμβρίου 2007.
7. ↑  "Solomon Islands MPs elect new PM", Xinhua, 20 Δεκεμβρίου 2007.
8. ↑  Joanna Sireheti and Joy Basi, "Prime Minister Sikua Unveil Cabinet", *Solomon Times Online*, 22 Δεκεμβρίου 2007.

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Derek Sikua  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η Πανδημία COVID-19 προκλήθηκε από τον Κορονοϊό SARS-CoV-2 ο οποίος εξαπλώθηκε και στο Ηνωμένο Βασίλειο από τις 31 Ιανουαρίου του 2020, όταν διαπιστώθηκε για πρώτη φορά θετικό τεστ σε ένα ζευγάρι στο Υόρκ. Όπως στα περισοότερα κράτη-μέλη της Ευρωπαϊκής Ένωσης έτσι και στη Βρετανία υπήρξαν εκτεταμένες απαγορεύσεις και περιορισμοί των συνταγματικών δικαιωμάτων με σκοπό τον περιορισμό της εξάπλωσης του ϊού αν και η αρχική ιδέα ήταν η ανάπτυξη ανοσίας αγέλης.

Μέτρα κατά της επέκτασης της επιδημίας
--------------------------------------

Η πανδημία και όλα τα θέματα υγείας στην Ουαλία ανατίθενται στην Ουαλική Κυβέρνηση

Εξέλιξη της επιδημίας
---------------------

Στα διαγράμματα που ακολουθούν μπορούμε να διαπιστώσουμε την εξέλιξη της επιδημίας. Το πρώτο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Μαρτίου. Το κύμα εξελίχθηκε σχετικά γρήγορα και έφτασε την αιχμή του κατά τα μέσα Απριλίου. Όπως μπορούμε να δούμε στο διάγραμμα για τον συνολικό αριθμό θανάτων το κύμα αυτό ήταν μέτριο ως δριμύ.

Το δεύτερο δριμύτερο κύμα θανάτων με επιβεβαιωμένο θετικό τεστ για τον ϊό ξεκίνησε κατά τις αρχές Οκτωβρίου του 2020. Το κύμα εξελίχθηκε πιο αργά και έφτασε την αιχμή του κατά τα μέσα του Φλεβάρη του 2021. Όπως μπορούμε να δούμε στο διάγραμμα για τον συνολικό αριθμό θανάτων, 

### Θάνατοι με επιβεβαιωμένο θετικό τεστ

Θάνατοι με επιβεβαιωμένο θετικό τεστ αθροιστικά και ανά μέρα

Παραπομπές
----------

1. ↑  Ball, Tom; Wace, Charlotte (31 January 2020). «Hunt for contacts of coronavirus-stricken pair in York». *The Times*. ISSN 0140-0460. Αρχειοθετήθηκε από το πρωτότυπο στις 4 February 2020.. Ανακτήθηκε στις 6 March 2020.
2. ↑  Moss, Peter; Barlow, Gavin; Easom, Nicholas; Lillie, Patrick; Samson, Anda (14 March 2020). «Lessons for managing high-consequence infections from first COVID-19 cases in the UK». *The Lancet* **395** (10227): e46. doi:10.1016/S0140-6736(20)30463-3. ISSN 0140-6736. PMID 32113507. PMC 7133597. .
3. ↑  washingtonpost.com: U.K. resists coronavirus lockdowns, goes its own way on response, 16. März 2020, abgerufen 16. März 2020
4. ↑  telegraph.co.uk: What is herd immunity and will it stop coronavirus in the UK?, 16. März 2020, abgerufen 16. März 2020
5. ↑  ΠΑΡΑΠΟΜΠΗ
6. ↑

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πανδημία COVID-19 |
| --- |
|  |
| 
**SARS-CoV-2 (ιός)** • **COVID-19 (ασθένεια)** • **Κορονοϊός (ομάδα ιών)**• **Εμβόλιο COVID-19** |
|  |
| Επιπτώσεις | 
* Κοινωνικές και οικονομικές επιπτώσεις
* Ξενοφοβία και ρατσισμός
* Παραπληροφόρηση
* Χρηματιστηριακό κραχ
* Ύφεση
 |  |
|  |
| Ήπειρος | 

|  |  |
| --- | --- |
| Αμερική | 
* Βραζιλία
* ΗΠΑ
* Μεξικό
* Γροιλανδία
 |
|  |
| Ασία | 
* Ιαπωνία
* Κύπρος
* Νότια Κορέα
* Παλαιστίνη
* Τουρκία
* Υεμένη
 |
|  |
| Ευρώπη | 
* Αυστρία
* Βατικανό
* Βέλγιο
* Βουλγαρία
* Γερμανία
* Δανία
* Ελλάδα
* Εσθονία
* Ηνωμένο Βασίλειο
* Ισπανία
* Ιταλία
* Κροατία
* Σουηδία
* Τσεχία
 |
|  |
| Ωκεανία | 
* Νέα Ζηλανδία
 |

 |

 |
Το **Αγγλοσκοτσέζικο Κύπελλο** (*αγγλ.:Anglo-Scottish Cup*) ήταν μια διεθνής ποδοσφαιρική διοργάνωση που διεξαγόταν στα τέλη της δεκαετίας του ’70. Συμμετείχαν ομάδες από την Αγγλία και τη Σκοτία που δεν είχαν εξασφαλίσει τη συμμετοχή τους στις ευρωπαϊκές διοργανώσεις. Δημιουργήθηκε το 1975 στη θέση του Κυπέλλου Τεξάκο.

Ιστορία
-------

Το 1975 η Texaco αποσύρθηκε από τη χρηματοδότηση του ομώνυμου κυπέλλου που διεξαγόταν από το 1970-71 μεταξύ ομάδων από την Αγγλία, Σκοτία, Ιρλανδία και Βόρεια Ιρλανδία. Τότε αποφασίστηκε η δημιουργία μιας νέας διοργάνωσης μόνο μεταξύ αγγλικών και σκοτσέζικων συλλόγων, αφού οι έτσι κι αλλιώς οι ιρλανδικές ομάδες είχαν αποχωρήσει από το Κύπελλο Τεξάκο δυο χρόνια νωρίτερα.

Η νέα διοργάνωση είχε παρόμοια μορφή με τη προηγούμενη. Στην πρώτη φάση συμμετείχαν 24 ομάδες: 16 αγγλικές και 8 σκοτσέζικες. Οι αγγλικές χωρίζονταν σε 4 ομίλους, οι νικητές των οποίων προκρίνονταν στα προημιτελικά. Οι 8 σκοτσέζικες έδιναν διπλούς αγώνες νοκ-άουτ για να ξεχωρίσουν οι 4 των προημιτελικών. Έπειτα η διοργάνωση συνεχιζόταν με σύστημα διπλών αγώνων νοκ-άουτ ως τον τελικό. Όμως, στα προημιτελικά δεν επιτρεπόταν να κληρωθούν αντίπαλοι ομάδες από την ίδια χώρα.

Τις πρώτες σεζόν μετείχαν ομάδες της Α΄ κατηγορίας που δεν είχαν εξασφαλίσει τη συμμετοχή τους στις ευρωπαϊκές διοργανώσεις. Όμως, ορισμένες συγκροτούσαν ενδεκάδες με πολλούς αναπληρωματικούς. Μάλιστα, το 1976-77 η Νιούκασλ Γιουνάιτεντ εκδιώχθηκε από τη διοργάνωση γι’ αυτό το λόγο. Τελικά, αποφασίστηκε να μετέχουν ομάδες μικρότερων κατηγοριών.

Σταδιακά, το ενδιαφέρον των φιλάθλων μειώθηκε και το 1981 οι σκοτσέζικες ομάδες αποσύρθηκαν. Η διοργάνωση συνεχίστηκε μόνο με αγγλικές ομάδες μικρών κατηγοριών και ονομάστηκε «Football League Group Trophy».

Το 1987-88 έγινε μια προσπάθεια ανασύστασης του θεσμού με νέο τίτλο: «Anglo Scottish Challenge Cup», χωρίς επιτυχία.

Νικητές
-------

Στα έξι χρόνια του θεσμού κυριάρχησαν οι αγγλικές ομάδες, αφού κατέκτησαν το τρόπαιο πέντε φορές. Άλλωστε, οι τέσσερις από τους έξι τελικούς ήταν καθαρά αγγλική υπόθεση. Καμιά ομάδα δεν πήρε δυο φορές το κύπελλο. Όμως, δυο ομάδες αγωνίστηκαν σε δύο τελικούς, κατά σύμπτωση μεταξύ τους. Η αγγλική Μπρίστολ Σίτι και η σκοτσέζικη Σεντ Μίρεν αντιμετώπισαν η μια την άλλη και κέρδισαν από έναν τελικό το 1978 και το 1980 αντίστοιχα.

Τελικοί
-------

* 1975-76:  **Μίντλεσμπρο** -  Φούλαμ ΦΚ: 1-0
* 1976-77:  **Νότιγχαμ Φόρεστ** –  Λέιτον Όριεντ: 5-1
* 1977-78:  **Μπρίστολ Σίτι** -  Σεντ Μίρεν: 3-2
* 1978-79:  **Μπέρνλεϊ ΦΚ** –  Όλντχαμ Αθλέτικ: 4-1
* 1979-80:  **Σεντ Μίρεν** -  Μπρίστολ Σίτι: 5-1
* 1980-81:  **Τσέστερφιλντ ΦΚ** -  Νοτς Κάουντι: 2-1

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Anglo-Scottish Cup  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Οι **Lipps Inc** ήταν μουσικό συγκρότημα που έδωσαν μία επιτυχία με πρωτιά στους καταλόγους με τις μουσικές επιτυχίες, το "Funkytown" το 1979. Το εν λόγω τραγούδι θεωρείται από ορισμένους ως το τελευταίο τραγούδι της ντίσκο που έκανε επιτυχία στις ΗΠΑ.

Το συγκρότημα συστάθηκε στη Μινεάπολη από το Στίβεν Γκρίντμπεργκ, τραγουδοποιό, δισκογραφικό παραγωγό και οργανοπαίκτη. Η κύρια φωνή στο συγκρότημα ήταν η Σίνθια Τζόνσον.

Οι Lipps Inc πέτυχαν κάποια επιτυχία τη δεκαετία του ' 80. Το τραγούδι τους "Funkytown" ήταν επί 4 εβδομάδες στην πρώτη θέση στο Billboard Hot 100 και στους μουσικούς καταλόγους επιτυχιών Hot Dance Music/Club Play στις ΗΠΑ και έγινε πλατινένιο. Επίσης, το σινγκλ ήταν 2ο στο Ηνωμένο Βασίλειο και αποτέλεσε διεθνή επιτυχία.

Τα επόμενα τραγούδια του συγκροτήματος όμως δεν είχαν ίδια αποδοχή από το κοινό με την αρχική τους επιτυχία. Η καλύτερη θέση που πέτυχαν στο Hot 100 ήταν το "Rock It", στο #64 και περιορίστηκαν σε χορευτικά τραγούδια, όπως το "How Long" το 1981, που ήταν #4 στις ΗΠΑ. Οι ηχογραφήσεις σταμάτησαν το 1983, οπότε θεωρείται και η χρονιά κατά την οποία το συγκρότημα διαλύθηκε.

Δισκογραφία
-----------

### Άλμπουμς

* *Mouth to Mouth*  (1979/1980)
* *Pucker up* (1980)
* *Designer Music* (1981)
* *4* (1983)
* *Hit the Deck* (EP) (1985)

#### Συλλογές

* *Funkyworld: The Best of Lipps Inc.* (1992)

Τραγούδια
---------

* "Rock It "
* "How Long"
* "Funkytown"
* "Designer Music"
* "All Night Dancing"
* "Jazzy"
* "There They Are"
* "Tight Pair"
* "Addicted To The Night"
* "Hold Me Down"
* "Choir Practice"
* "Hit The Deck"
* "Does Anybody Know"
* "Power"
* "Gossip Song"

Εξωτερικοί σύνδεσμοι
--------------------

* Επίσημος ιστότοπος του Funkytown

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123349989
* LCCN: n85247340
* ISNI: 0000 0000 8538 180X
* BNF: cb14005309v (data)
* MusicBrainz: 9f47e427-c31c-49fe-90d6-92ab6029d405

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Lipps Inc  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το "**Σομαλία, Ξύπνα**" ή "**Soomaaliyeey toosoo**" ήταν ο εθνικός ύμνος της Σομαλίας από το 2000 ως το 2012.
Καθιερώθηκε από την προσωρινή ομοσπονδιακή κυβέρνηση το 2000. Επιλέχθηκε να αντικαταστήσει τον ορχηστρικό ύμνο που είχε συνθέσει ο Τζουζέππε Μπλανκ και ο οποίος χρησιμοποιούνταν από το 1960. Τον Αύγουστο του 2012, αντικαταστάθηκε, ως εθνικός ύμνος, από τον ύμνο Qolobaa Calankeed.

Το τραγούδι "Soomaaliyeey toosoo" ανάγεται χρονικά στη δεκαετία του ' 40 και είναι πολύ γνωστό. Κατά την κυβέρνηση της Σομαλίας, γράφτηκε από τον Αλί Μάιρ Αγουάλε, το 1947. Άλλες πηγές κάνουν λόγο για συνδημιουργία του ύμνου από τον Αγουάλε και το Γιουσούφ Χατζί Αντάν.γύρω στη δεκαετία του '40. 

Τραγουδήθηκε για να εορταστεί η ημέρα της ανεξαρτησίας, στις 1 Ιουλίου 1960 και σήμερα ψάλλεται ακόμα και από μικρά παιδιά κάθε πρωί στα σχολεία.

Στίχοι
------

Ρεφρέν: 

Soomaaliyeey toosoo
Toosoo isku tiirsada oo
Hadba kiina taagdaran oo
Taageera waligiinee
Idinkaa isu tooqaayoo
Idinkaa isu taamaayee
Aadamuhu tacliin barayoo
Waddankiisa taamyeeloo
Sharcigaa isku kiin tolayoo
Luuqadaa tuwaaxid ahoo
Arligiina taaka ahoo
Kuma kala tegeysaan oo
Tiro ari ah oo dhaxalaa
Sideed laydin soo tubayoo
Ninba toban la meel marayoo
Cadowgiin idiin talin oo
Tuldo geel ah oo dhacan baad
Toogasho u badheedhanee
Ma dehulkaas dhanee tegeybaan
Niinna dhagax u tuurayn
Quaran aan hubkuu tumayo
Tooreyda dhaafayn
Oo aan taar samayn karin
Uur kutaallo weynaa
Hadba waxaan la taahaayoo
Togagga uga qayshaa
Nin dalkiisii cadow taaboo
U tol waayey baan ahayee
Marba waxaan laa ooyaayoo
Oo ilmadu iiga qubataa
Iqtiyaar niin loo diidoo
La addoon sadaan ahayee

Ελληνική μετάφραση
------------------

Ρεφρέν:

Ξύπνα Σομαλία,
ξύπνα (ξυπνήστε, Σομαλοί) και ακουμπήστε ο ένας τον άλλο
και οποιοσδήποτε έχει μεγαλύτερη ανάγκη βοήθειας
Δώστε τους υποστήριξη για πάντα.

Εξωτερικοί σύνδεσμοι
--------------------

* Aftahan.org Σομαλική λογοτεχνία

Παραπομπές
----------

1. ↑  «Εθνικοί ύμνοι και midi». Αρχειοθετήθηκε από το πρωτότυπο στις 29 Οκτωβρίου 2007. Ανακτήθηκε στις 10 Ιανουαρίου 2008.
2. ↑  Worldstatesmen - Somalia
3. ↑  «Κυβέρνηση της Σομαλίας». Αρχειοθετήθηκε από το πρωτότυπο στις 16 Νοεμβρίου 2007. Ανακτήθηκε στις 10 Ιανουαρίου 2008.
4. ↑  "Η Καμήλα στη σομαλική προφορική παράδοση" του Axmed Cali Abokor ISBN 91-7106-269-6

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Somalia, Wake Up  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Εικόνα σφαιριδίων Bok στην περιοχή ιονισμένου ατομικού υδρογόνου IC 2944 (λήφθηκε με το Διαστημικό Τηλεσκόπιο Χαμπλ).
Στην Αστρονομία τα **σφαιρίδια Bok** (Bok globules) είναι σκοτεινά μοριακά νέφη, σχετικώς μικρά και υψηλής πυκνότητας, στον διαστρικό χώρο. Στο εσωτερικό τους λαβαίνει χώρα αρκετές φορές η γέννηση νέων αστέρων. Τα σφαιρίδια Bok βρίσκονται μέσα σε περιοχές ιονισμένου υδρογόνου (Η II) και οι μάζες τους είναι της τάξεως των 10 ως 50 ηλιακών μαζών. Οι διαστάσεις τους είναι της τάξεως του ενός έτους φωτός. Τα σφαιρίδια Bok περιέχουν μοριακό υδρογόνο (H2), οξείδια του άνθρακα, ήλιο και περί το 1% κατά μάζα πυριτικής σκόνης. Συνήθως ένα σφαιρίδιο Bok γεννά ένα διπλό ή πολλαπλό σύστημα αστέρων (Launhardt R. Sargent A.I. Henning T. et al.: «Binary and multiple star formation in Bok globules», *Proceedings of IAU Symposium No. 200 on The Formation of Binary Stars*. Eds Reipurth & Zinnecker (2002), σελ. 103)

Τα σφαιρίδια Bok πήραν το όνομά τους από τον αστρονόμο Μπαρτ Μποκ (Bart J. Bok), που τα παρετήρησε πρώτος, τη δεκαετία του 1940. Σε μία εργασία τους που δημοσιεύθηκε το 1947, ο Bok και ο E.F. Reilly υπέθεσαν ότι αυτά τα σκοτεινά νέφη ήταν *«παρόμοια με κουκούλια εντόμων, που υφίστανται βαρυτική κατέρρευση σχηματίζοντας νέους αστέρες και αστρικά σμήνη»* (Bok, B. J. Reilly, E. F.: «Small Dark Nebulae», *Astrophysical Journal*, τόμος 105, σελ. 255). Αυτή η υπόθεση ήταν δύσκολο να αποδειχθεί εξαιτίας της παρατηρησιακής αδυναμίας να διακριβωθεί τι συνέβαινε μέσα σε ένα πυκνό σκοτεινό νέφος που απορροφά όλο το ορατό φως που εκπέμπεται μέσα σε αυτό. Μία ανάλυση παρατηρήσεων στο εγγύς υπέρυθρο, που δημοσιεύθηκε το 1990, επεβεβαίωσε ότι πράγματι γεννιούνταν νέοι αστέρες μέσα σε σφαιρίδια Bok (Yun J.L. Clemens D.P.: «Star formation in small globules – Bart Bok was correct», *Astrophysical Journal*, τ. 365, σ. L73). Μεταγενέστερες παρατηρήσεις έχουν αποκαλύψει ότι κάποια σφαιρίδια Bok εμπεριέχουν πηγές θερμότητας, άλλα περιέχουν Αντικείμενα Herbig-Haro και ορισμένα εμφανίζουν εκροές μοριακού αερίου. Μελέτες φασματικών γραμμών εκπομπής στα χιλιοστομετρικά κύματα παρέχουν επίσης ενδείξεις για την πρόσπτωση ύλης πάνω σε ένα κεντρικό πρωτοαστέρα (Zhou, S. Evans, N.J. II, Kömpe, C. Walmsley, C.M.: «Evidence for protostellar collapse in B335», *Astrophysical Journal*, τόμ. 404, σελ. 232, 1993).

Τα σφαιρίδια Bok αποτελούν ακόμα αντικείμενα έντονης ερευνητικής δραστηριότητας στην Αστρονομία. Το εσωτερικό τους είναι από τα ψυχρότερους τόπους στο φυσικό Σύμπαν (μέχρι 3 K), ενώ η δομή και η πυκνότητά τους παραμένει κάπως μυστηριώδης. Οι μέθοδοι που έχουν εφαρμοσθεί μέχρι στιγμής στην έρευνά τους χρησιμοποιούν την πυκνότητα που υπολογίζεται από την απορρόφηση στο εγγύς υπέρυθρο και την καταμέτρηση αστέρων.

Δείτε επίσης
------------

|  |  |
| --- | --- |
| εικονίδιο Αστρονομία | Πύλη Αστρονομία |

* Μοριακό νέφος
* Σφαιρίδιο Thackeray

Εξωτερικοί σύνδεσμοι
--------------------

* Από το περιοδικό *American Scientist* Αρχειοθετήθηκε 2003-06-29 στο Wayback Machine. (Μάιος-Ιούνιος 2001)
* *`Ενα αστέρι γεννιέται*
Ο αντι-ιμπεριαλισμός, είναι η αντίθεση στον ιμπεριαλισμό ή τη νεοαποικιοκρατία και υποστηρίζει την εθνική ανεξαρτησία όλων των χωρών παγκοσμίως. Το αντιιμπεριαλιστικό αίσθημα εκδηλώνεται συνήθως ως πολιτική αρχή σε αγώνες ανεξαρτησίας ή η εναντίωση σε επεμβάσεις αλλά και γενικώς η επιρροή των παγκόσμιων υπερδυνάμεων σε άλλες χώρες. 

Αντι-ιμπεριαλιστικό ακιδογράφημα στο Καράκας, που στοχεύει στον αμερικανικό (Η.Π.Α.) ιμπεριαλισμό
Ο αντιιμπεριαλισμός μπορεί επίσης να προκύψει από μια συγκεκριμένη οικονομική θεωρία η οποία υποστηρίζει ότι η υπεραξία που εξάγεται σε λιγότερο ανεπτυγμένα έθνη σε αναζήτηση υψηλότερων κερδών, οδηγεί τελικά στον ιμπεριαλισμό. Η θεωρία αυτή προέρχεται από τον Βλάντιμιρ Λένιν που θεωρεί ότι ο ιμπεριαλισμός αποτελεί το υψηλότερο στάδιο του καπιταλισμού, όμως χαίρει υποστήριξης από την πλειοψηφία της αριστεράς σήμερα. Οι άνθρωποι που αυτοκατηγοριοποιούνται ως αντι-ιμπεριαλιστές δηλώνουν συχνά ότι είναι αντίθετοι στην αποικιοκρατία, τις αποικιακές αυτοκρατορίες, την ηγεμονία, τον ιμπεριαλισμό και την εδαφική επέκταση μιας χώρας πέρα από τα καθιερωμένα εθνικά σύνορά της.

Παραπομπές
----------

1. ↑  Richard Koebner και Helmut Schmidt, Imperialism: The Story and Significance of a Political Word, 1840–1960 (2010).
Ο **Νικόλας Θεοδώρου** (γενν. 17 Σεπτεμβρίου 2000, Αθήνα) είναι Έλληνας σκακιστής που κατέχει τον τίτλο του Γκραντ Μετρ. Θεωρείται ως ένα από κυριότερα νέα ταλέντα στο σκάκι.

Γεννήθηκε στην Αθήνα το 2000. Το 2006 η οικογένειά του μετακόμισε για επαγγελματικούς λόγους στο Ατσιπόπουλο του Ρεθύμνου. Μεγάλωσε εκεί, όπου και τελείωσε το δημοτικό σχολείο.

Στο Ρέθυμνο παρακολούθησε το γυμνάσιο και το λύκειο. Υπήρξε αριστούχος μαθητής και το 2018 αποφοίτησε από το Πειραματικό Λύκειο Ρεθύμνου.

Από πολύ μικρός (2007) ξεκίνησε σκακιστικά μαθήματα στον Σκακιστικό Όμιλο Ρεθύμνου (ΣΚΟΡ). Από το 2015 είναι αθλητής της Σκακιστικής Ακαδημίας Χανίων (ΣΑΧ). 

Τον Ιούλιο του 2016 κατέκτησε τον τίτλο του *International Master* (ΙΜ). Τον Σεπτέμβριο του 2021 συμπλήρωσε τις τρεις νόρμες για τον κορυφαίο τίτλο του Γκραντ Μετρ (*GM*). Σήμερα ο διεθνής βαθμός αξιολόγησής του είναι 2598 ELO, σύμφωνα με τη Διεθνή Σκακιστική Ομοσπονδία. 

Έχει λάβει μέρος σε πολλές πανελλήνιες και διεθνείς σκακιστικές διοργανώσεις και έχει πετύχει πάρα πολλές διακρίσεις. Το 2022 πέτυχε, με τη σκακιστική ομάδα του Πανεπιστημίου Σεντ Λούις των ΗΠΑ, πρώτη θέση στο Final Four του Collegiate Chess των ΗΠΑ. Στην 44η Ολυμπιάδα στο Τσενάι της Ινδίας (27 Ιουλίου με 10 Αυγούστου 2022) πήρε το ασημένιο μετάλλιο για την επίδοσή του στη 2η σκακιερα, με απόδοση 2764 ELO και 7,5 βαθμούς σε 9 αγώνες, έχοντας, εν τω μεταξύ, πετύχει νίκη στον αγώνα του με τον Levon Aronian.

Τον Μάιο του 2022 έλαβε το πτυχίο του με double major στη Φυσική και στα Μαθηματικά, από το πανεπιστήμιο του Σεντ Λούις στις ΗΠΑ. Για τα επόμενα δύο χρόνια (από τον Αύγουστο του 2022) θα πραγματοποιεί μεταπτυχιακές σπουδές στο πρόγραμμα Biostatistics & Health Analytics στο ίδιο πανεπιστήμιο και με ανανεωμένη πλήρη υποτροφία για να συνεχίσει τη συμμετοχή του στην πανεπιστημιακή σκακιστική ομάδα.

Παραπομπές
----------

1. ↑  «Theodorou, Nikolas». *ratings.fide.com*. Ανακτήθηκε στις 2 Ιουνίου 2022.
2. ↑  «Theodorou, Nikolas». *ratings.fide.com*. Ανακτήθηκε στις 2 Ιουνίου 2022.
3. ↑  Ασημακόπουλος, Κώστας (19 Σεπτεμβρίου 2021). «Nικόλας Θεοδώρου: Αυτός είναι ο 21χρονος σκακιστής φαινόμενο που αναδείχτηκε Γκραντ Μετρ». *Έθνος*. Ανακτήθηκε στις 20 Σεπτεμβρίου 2021.
4. ↑  «Ο 21χρονος σκακιστής Νικόλας Θεοδώρου κατέκτησε τον τίτλο του γκραν μετρ σε διεθνή διοργάνωση». *ProtoThema*. 10 Σεπτεμβρίου 2021. Ανακτήθηκε στις 20 Σεπτεμβρίου 2021.
5. ↑  «Nikolas Theodorou». *www.uschesschamps.com*. Ανακτήθηκε στις 20 Σεπτεμβρίου 2021.
6. ↑
Η **Μαρία Αδελαΐδα** (*Marie-Adelheid von Nassau-Weilburg*, 14 Ιουνίου 1894 - 24 Ιανουαρίου 1924) ήταν μεγάλη δούκισσα του Λουξεμβούργου από τον Οίκο του Νάσσαου. Ήταν η πρωτότοκη κόρη του Γουλιέλμου Δ' του Λουξεμβούργου και της Μαρίας Άννας των Μπραγκάνσα, κόρης του Μιχαήλ Α΄ της Πορτογαλίας.

Βιογραφία
---------

Η *Μαρία Αδελαΐδα Θηρεσία Χίλντα Βιλελμίνη* γεννήθηκε στο Κάστρο Μπεργκ. Ο πατέρας της είχε έξι κόρες και κατά το Σύμφωνο του Οίκου του Νάσσαου του 1783 που όριζε την κληρονομικότητα, οι γυναίκες αποκλειόταν της διαδοχής. Ο ίδιος νόμος έφερε τον πάππο της στο Λουξεμβούργο, αν και ήταν μακρινός συγγενής του Γουλιέλμου Γ΄ του Λουξεμβούργου που απεβίωσε το 1890 χωρίς άρρενες επιζώντες απογόνους. Ωστόσο ο Γουλιέλμος Δ' τον άλλαξε: όρισε το 1907 διάδοχο την πρώτη κόρη του· έτσι όταν εκείνος απεβίωσε το 1912, τον διαδέχθηκε στα 17 έτη της. Ήταν η πρώτη γυναίκα ηγεμόνας του Λουξεμβούργου μετά τη Μαρία Θηρεσία, ηγεμόνα των Αυστριακών Κάτω Χωρών, και η πρώτη που γεννήθηκε στο Λουξεμβούργο μετά από τον Ιωάννη της Βοημίας, Κόμη του Λουξεμβούργου, που γεννήθηκε εκεί το 1296. Η μητέρα της έγινε αντιβασίλισσα για ένα χρόνο, ως την ενηλικίωσή της, οπότε ο πρωθυπουργός Ωγκύστ Λαβάλ την όρκισε την ημέρα των 18ων γενεθλίων της.

Ο θυρεός των Νάσσαου (χρυσός λέων) σε συνδυασμό με το θυρεό του Λουξεμβούργου (ερυθρός λέων)

Πηγές
-----

* O'Shaughnessy, Edith. Marie Adelaide, Grand Duchess of Luxemburg, Duchess of Nassau. New York: Jonathan Cape and Robert Ballou, 1932.
* Schous, Marie. Marie Adelheid van Nassau, Groothertogin van Luxemburg. 's Hertogenbosch: G. Mosmans, 1931.
* Zenner, Theodor. Marie Adelheid: Lebensbild der verstorbenen Grossherzogin von Luxemburg. 1925
* Marburg, Theodor. The Story of a Soul. Philadelphia: Dorrance, 1938.
* Leighton, Isabel, and Bertram Bloch. Marie-Adelaide: A Play. New York: Rialto Service Bureau.
* Marie-Adélaïde (in French) at the official website of the Luxembourg royal family

|  |  |  |  |
| --- | --- | --- | --- |
| 

| π • σ • ε
Μονάρχες του Λουξεμβούργου |
| --- |
|  |
| 
* Γουλιέλμος Α΄
* Γουλιέλμος Β΄
* Γουλιέλμος Γ΄
* Αδόλφος
* Γουλιέλμος Δ΄
* Μαρία Αδελαΐδα
* Καρλόττα
* Ιωάννης
* Ερρίκος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81554869
* **Europeana**: agent/base/54508
* ISNI: 0000 0000 5833 4514
* GND: 137352298

 |

 |
Τα κεντρικά γραφεία της Mammoet.
Η **Μαμούτ** (Ολλανδικά:**Mammoet**, δηλαδή "Μαμούθ") είναι ιδιωτική Ολλανδική εταιρεία που ειδικεύεται στην ανέλκυση και μεταφορά βαρέων αντικειμένων. Ανέσυρε το Ρωσικό υποβρύχιο Κούρσκ. Η εταιρεία έχει εμπειρία στις εκτός των συνόρων πετροχημικές και κατασκευαστικές βιομηχανίες, παρέχοντας άμεσες αντικαταστάσεις γεφυρών στις τελευταίες, χρησιμοποιώντας αυτοκινούμενα μεταφορικά οχήματα. Η έδρα της εταιρείας βρίσκεται στο Σχιντάμ, σε ένα ιδιόμορφο κτήριο, γνωστό με την ονομασία "De Bolder" ("ο συγκρατητής"). Το κτήριο κατασκευάστηκε σε ένα εργοστάσιο και μεταφέρθηκε έπειτα με πλοίο στην τωρινή του τοποθεσία, προς εξοικονόμηση χρόνου και χρημάτων. Η Μαμούτ διατηρεί γραφεία στη Βόρεια και Νότια Αμερική, τη Νότια Αφρική, τη Μέση Ανατολή και την Ανατολική Ασία. Η εταιρεία απασχολεί περίπου 3200 εργαζομένους παγκοσμίως, από τους οποίους οι 850 εργάζονται στην Ολλανδία.

Δείτε επίσης
------------

* Βύθιση του Κουρσκ

Εξωτερικοί σύνδεσμοι
--------------------

* Επίσημη ιστοσελίδα
Η **Δημοκρατία της Ταϊβάν** (Παραδοσιακά Κινέζικα 臺灣民主國 Απλοποιημένα Κινέζικα 台湾民主国 πίνγιν *Táiwān Mínzhǔguó* (*Ταϊγουάν Μιν-τσου-κουό*), κατά λέξη «Δημοκρατικό Κράτος της Ταϊβάν», γνωστή και ως **Δημοκρατία της Φορμόζα**) ήταν ένα σύντομης διάρκειας κρατικό μόρφωμα που ιδρύθηκε στην Ταϊβάν το 1895. Έλαβε χώρα στο μεσοδιάστημα μεταξύ της επίσημης παράδοσης της Ταϊβάν από την Δυναστεία Τσιν της Κίνας στην Ιαπωνική Αυτοκρατορία, ως απαίτηση της Συνθήκης Σιμονοσέκι και της άφιξης των Ιαπωνικών στρατευμάτων και την επακόλουθη ανάληψη Ιαπωνικής κυριαρχίας. Αν και πολλές φορές αναγνωρίζεται από ιστορικούς και πολιτικούς ως η πρώτη δημοκρατία στην Ασία, είχε προηγηθεί η Δημοκρατία του Λανφάν, η οποία ιδρύθηκε το 1777.

Πίνακας που παρουσιάζει την κατάληψη της Ταϊπέι από Ιαπωνικές δυνάμεις.
Η δημοκρατία κηρύχθηκε από μια ομάδα ανώτερων αξιωματούχων και μέλη της τοπικής αριστοκρατίας, που ήταν υπέρμαχοι της δυναστείας Τσιν (清) (1644-1911), με την ελπίδα να εμποδιστεί η κατάκτηση της Ταϊβάν από την Ιαπωνία, η οποία της είχε παραχωρηθεί χωρίς όρους

από την Κίνα βάσει της συνθήκης Σιμονοσέκι. Πολλοί από αυτούς τους αξιωματούχους εγκατέλειψαν το νησί μετά την εισβολή της Ιαπωνίας. Στις 24 Μαΐου του 1895 στάλθηκε αγγλική μετάφραση της διακήρυξης ανεξαρτησίας σε όλες τις πρεσβείες που βρίσκονταν στο νησί, ενώ ακολούθησε επίσημη τελετή την επόμενη μέρα. Από την αρχή, οι ιδρυτές της Δημοκρατίας, ξεκαθάρισαν ότι οι πράξεις τους ήταν πράξεις αφοσίωσης στους Τσιν και αυτοανακηρύχθηκαν υποτελείς του κράτους των Τσιν.

Παρά την ομοιότητα του ονόματος, οι σύγχρονοι υπέρμαχοι μιας «Δημοκρατίας της Ταϊβάν» (στα πλαίσια του κινήματος της ανεξαρτησίας της Ταϊβάν) αποκηρύσσουν την όποια σύνδεση με τη Λαϊκή Δημοκρατία της Κίνας ή κοινώς Κίνα.

Ο λόγος είναι ότι εν αντιθέσει με την πρώτη δημοκρατία της Ταϊβάν, που ήταν δημιούργημα της αφοσίωσης στην ηπειρωτική Κίνα, οι θιασώτες της σύγχρονης Δημοκρατίας της Ταϊβάν έχουν ως επιδίωξη την εγκατάλειψη του σημερινού επίσημου ονόματος της χώρας (Δημοκρατία της Κίνας). Ελπίζουν δε στην υιοθέτηση ενός νέου συντάγματος για την Ταϊβάν (το σημερινό σύνταγμα είναι του 1911 και έχει ουσιαστικά μεταφερθεί από την Κίνα) καθώς και νέων εθνικών χαρακτηριστικών όπως της σημαίας και του ύμνου της χώρας.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δημοκρατία της Ταϊβάν (1895)** |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Republic of Taiwan (1895)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Πλάτανος στην πλατεία της Τσαγκαράδας Μαγνησίας.
Πλάτανος της Τσαγκαράδας. Τα κλαριά είναι χοντρά σαν κορμοί δέντρων και κολλημένα μεταξύ τους.
Άποψη του πλάτανου στην Πλατεία Αγ. Παρασκευής.
Ο **Πλάτανος της Τσαγκαράδας** είναι ένα από τα γηραιότερα δέντρα ολόκληρης της Ευρώπης, με την ηλικία του να ανέρχεται στα 1000 χρόνια. Βρίσκεται στην κεντρική πλατεία της Τσαγκαράδας στο βουνό Πήλιο του Νομού Μαγνησίας και αποτελεί σημείο αναφοράς της περιοχής και γενικότερα αξιοθαύμαστο φυσικό μνημείο.

Περιγραφή
---------

Η περίμετρος του κορμού του ανέρχεται στα 15 μέτρα. Η κόμη του πλάτανου είναι τόσο μεγάλη ώστε είναι δυσχερής η μέτρησή της, ενώ η συνολική περίμετρός της μπορεί να ξεπερνά και τα 40 μέτρα. Τα κλαριά του είναι τόσο παχιά και ογκώδη όσο ο κορμός ενός δέντρου. 

Η γενική κατάσταση του δέντρου είναι πολύ καλή. Παρόλα αυτά, ο κορμός του έχει μια κουφάλα που είναι κλεισμένη με λαμαρίνα. Επίσης το κούτσουρο ενός κλαριού του ακουμπάει σε έναν μαρμάρινο τοίχο στήριξης. 

Φύεται σε υψόμετρο 450 μέτρων από την επιφάνεια της θάλασσας.

Παραπομπές
----------

1. ↑  Peter Kanzler, Andreas Neumeier: *Nord- und Mittelgriechenland*, Michael Müller Verlag, 2007, S. 195, ISBN 978-3-89953-297-5
2. ↑  Υπάρχουν και απόψεις που στηρίζουν πως ξεπερνά τα 1000 έτη και φτάνει ως και τα 1200.
Η **Λαϊκή Δημοκρατία της Φινλανδίας** (φινλανδικά: *Suomen kansanvaltainen tasavalta*) ήταν μια βραχύβια κυβέρνηση στα κατεχόμενα από τη Σοβιετική Ένωση κατά τον Πόλεμο του Χειμώνα εδάφη της Φινλανδικής Καρελίας, γνωστή και ως **Κυβέρνηση Τεριγιόκι** (από την πόλη στην οποία έδρευε). Αναγνωρίστηκε μόνον από τη Σοβιετική Ένωση και ήταν πλήρως εξαρτημένη από αυτήν. Η Σοβιετική Ένωση θεωρούσε ότι ήταν η μόνη νόμιμη κυβέρνηση όλης της Φινλανδίας και η μόνη που θα μπορούσε να δώσει τέλος στον Πόλεμο του Χειμώνα, ώστε να αποκατασταθεί η ειρήνη. Όμως οι Σοβιετικοί εγκατέλειψαν πριν το τέλος του πολέμου αυτή τη ρητορεία και συνήψαν ειρήνη με την Κυβέρνηση της Δημοκρατίας της Φινλανδίας του Στρατάρχη Μάννερχάιμ.

Η Λαϊκή Δημοκρατία της Φινλανδίας Ιδρύθηκε στις 1 Δεκεμβρίου 1939 στη φινλανδική συνοριακή πόλη Τεριγιόκι (σημερινό Ζελένογκορσκ στη Ρωσία). Καθόλη τη διάρκεια ύπαρξής της πρόεδρος της κυβέρνησης ήταν ο Όττο Βίλλε Κουουζίνεν.

Στις 12 Μαρτίου 1940 συνενώθηκε με την Αυτόνομη Σοβιετική Σοσιαλιστική Δημοκρατία της Καρελίας για την ίδρυση της Καρελο-Φινλανδικής Σοβιετικής Σοσιαλιστικής Δημοκρατίας αφού τα εδάφη της παραχωρήθηκαν στη Σοβιετική Ένωση με τη Συνθήκη Ειρήνης της Μόσχας.

Ο Βιατσεσλάβ Μολότωφ υπογράφει συμφωνία μεταξύ της ΕΣΣΔ και της Λαϊκής Δημοκρατίας της Φινλανδίας

Η Κυβέρνηση του Τεριγιόκι
-------------------------

| Υπουργός | εν ενεργεία |
| --- | --- |
| **Πρόεδρος και Υπουργός Εξωτερικών**Όττο Βίλλε Κουουζίνεν | 2-12-1939 – 12-3-1940 |
| **Συνπρόεδρος και Υπουργός Οικονομικών**Μάουριτς Ρόζενμπεργκ | 2-12-1939 – 12-3-1940 |
| **Υπουργός Άμυνας**Άξελι Άνττιλα | 2-12-1939 – 12-3-1940 |
| **Υπουργός Εσωτερικών**Τούουρε Λέχεν | 2-12-1939 – 12-3-1940 |
| **Υπουργός Γεωργίας**Άρμας Έϊκιε | 2-12-1939 – 12-3-1940 |
| **Υπουργός Παιδείας**Ίνκερο Λέχτιεν | 2-12-1939 – 12-3-1940 |
| **Υπουργός Καρελιανών Θεμάτων**Παάβο Πρόκκονεν | 2-12-1939 – 12-3-1940 |

Πηγές
-----

1. ↑  Ρεϊμόν Καρτιέ, *Ιστορία του Β΄ Παγκοσμίου Πολέμου*, Πάπυρος, Αθήνα, 1964
Το **EuroparlTV** είναι ο επίσημος διαδικτυακός τηλεοπτικός σταθμός του Ευρωπαϊκού Κοινοβουλίου. Στις υπηρεσίες του περιλαμβάνονται ζωντανές αναμεταδόσεις των συνεδριάσεων του Ευρωπαϊκού Κοινοβουλίου και των επιτροπών του, μεταδόσεις αρχειακού υλικού, προγραμμάτων συζήτησης και εκπαιδευτικών προγραμμάτων. Το σύνολο του προγράμματός του μεταδίδεται με υποτιτλισμό ή μεταγλώττιση και στις 24 επίσημες γλώσσες της Ευρωπαϊκής Ένωσης. Το κανάλι ξεκίνησε τη λειτουργία του στις 17 Σεπτεμβρίου 2008. 

Χρηματοδοτείται από τον προϋπολογισμό του Κοινοβουλίου. Την παραγωγή του τηλεοπτικού προγράμματος έχει αναλάβει το πρακτορείο επικοινωνίας Mostra με έδρα τις Βρυξέλλες, ενώ την τεχνική λειτουργία της πλατφόρμας η Βρετανική εταιρεία Twofour με έδρα το Πλίμουθ. Οι συμφωνίες με τις δύο εταιρείες πραγματοποιήθηκαν το 2006 και το 2007, ενώ μια πρότυπη έκδοση του καναλιού λειτούργησε τον Νοέμβριο του 2007. Το πρόγραμμά του, πέρα από τις αναμεταδόσεις των συζητήσεων του Κοινοβουλίου και των επιτροπών, οργανώνεται σε 3 κύριες ενότητες («κανάλια»)· Τα «Νέα του Κοινοβουλίου», το κανάλι «Νέοι και Κοινοβούλιο» και το κανάλι «Ανακαλύψτε το Κοινοβούλιο».

Ο Ελληνικός τηλεοπτικός σταθμός Channel 9 προβάλλει ολιγόλεπτα δελτία από το Europarl TV, υπό την ονομασία *Europe Flash News*.

Παραπομπές
----------

1. ↑  «ΑΠΟΦΑΣΗ Αριθ. 423/3.11.2014». *Διαύγεια*. Εθνικό Συμβούλιο Ραδιοτηλεόρασης. 3 Νοεμβρίου 2014. Ανακτήθηκε στις 9 Σεπτεμβρίου 2019.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ευρωπαϊκή Ένωση | Πύλη Ευρωπαϊκή Ένωση |

* Κεντρική Σελίδα του EuroparlTV (Ελληνική έκδοση)
Για το ομώνυμο χωριό του νομού Καρδίτσας, δείτε: Πασχαλίτσα Καρδίτσας.  

Η **πασχαλίτσα** (επιστ. ονομ.: ***Coccinella septempunctata* ― *Κοκκινέλλη η επτάστικτος***) είναι κολεόπτερο έντομο. Ανήκει στην οικογένεια Κοκκινελλίδες (Coccinellidae). Είναι επίσης γνωστό με τις ονομασίες **λαμπρίτσα** και **κοκκινέλλη**. Φθάνει σε μήκος τα 6 χιλιοστά. Τρέφεται με βλαβερά έντομα και για το λόγο αυτό θεωρείται ωφέλιμο ζώο για τους γεωργούς.

Περιγραφή
---------

Το ζώο έχει μικρό κεφάλι, που κρύβεται κάτω από τον προθώρακα και κεραίες που έχουν την ικανότητα να συστέλλονται. Τα φτερά του καλύπτονται από έλυτρα, τα οποία έχουν χρώμα κόκκινο. Επάνω τους υπάρχουν επτά μαύρα στίγματα (βούλες). Στο γεγονός οφείλεται και η επιστημονική ονομασία του εντόμου.

Αναπαραγωγή
-----------

Η πασχαλίτσα γεννά πολλά αυγά. Όταν βγαίνουν από αυτά οι προνύμφες είναι μεγάλες σε μήκος και έχουν έξι πόδια. Οι προνύμφες, όπως και τα τέλεια έντομα, μπορούν να τραφούν με αφίδες και επίσης με άλλα έντομα, που είναι επιζήμια για τη γεωργία.

Δείτε επίσης
------------

* Έντομα

Βιβλιογραφία
------------

* Συλλογικό έργο, *Νέα Εγκυκλοπαιδεία*, εκδ. Μαλλιάρης- Παιδεία, 2006, τ. 20, σελ. 205.
Νόμισμα της Γόρτυνας με την Ευρώπη επάνω στον Πλάτανο.   
4ος αιώνας π.Χ.
Ο **Πλάτανος της Γόρτυνας** είναι αειθαλές πλατάνι και μυθικό ιερό δέντρο στην Κρήτη αφιερωμένο στον Δία. Βρίσκεται στο δρόμο προς την Φαιστό. Έχει κηρυχθεί διατηρητέο Μνημείο της Φύσης με την υπουργική απόφαση αριθ. 202306/3584/18-06-1977 (ΦΕΚ Β' 590).

Ο Μύθος
-------

Ο πλάτανος αυτός ήταν φημισμένο δέντρο κοντά στην Γόρτυνα. Δίπλα στο δέντρο ανάβλυζε πηγή. Έχει την εξαιρετική ιδιότητα να διατηρεί το φύλλωμα του πράσινο κατά τη διάρκεια του χειμώνα. Κάτω από την σκιά του δέντρου αυτού ο Δίας εναπόθεσε την Ευρώπη όταν την απήγαγε από την Φοινίκη.

Ο συγκεκριμένος Πλάτανος απεικονίζεται στα νομίσματα της Γόρτυνας μαζί με την Ευρώπη που κάθεται πάνω στα κλαριά του.

Παραπομπές
----------

1. ↑  Πλίνιος, 12, 5:*Est Gortynae in insula Creta iuxta fontem platanuw una, insignis utriusque linguaw monumentis, nunquam folia dimittes: statimque ei Graeciae fabulositaw superfuit, Iovem sub ea cum Europa concubuisse: ceu vero non alia eiusdem genesis esset in Cypro.*
2. ↑  John Ward (1832-1912) και Sir George Francis Hill (1867-1948), επιμ. (1902). *Greek coins and their parent cities* (στα Αγγλικά). Λονδίνο: Murray. Ανακτήθηκε στις 12 Οκτωβρίου 2009.

Πηγές
-----

Karl Bötticher, επιμ. (1856). *Der Baumkultus der Hellenen* (στα Γερμανικά). Βερολίνο: Weidmann. Ανακτήθηκε στις 14 Οκτωβρίου 2009.